62021CO0724_INF
A Bíróság (nyolcadik tanács) 2022. május 16‑i végzése –Staatsanwaltschaft Köln (Egy gyermek Romániába történő elvitele)
(C‑724/21. sz. ügy)
„Előzetes döntéshozatal – A Bíróság eljárási szabályzatának 99. cikke – Uniós polgárság – EUMSZ 21. cikk – A tagállamok területén történő szabad mozgás és tartózkodás – A kifejezetten a kiskorúak jogellenes külföldre vitelére vonatkozó büntetőjogi büntethetőség – Korlátozás – A gyermek védelme – Arányosság”
Uniós polgárság – A tagállamok területén való szabad tartózkodáshoz és szabad mozgáshoz való jog – Valamely tagállam jogszabálya, amely szerint büntetőjogi szankciókat von maga után, ha a szülő a gyermeket a gyámjától azzal a céllal veszi el, hogy külföldre vigye – Ugyanezt a cselekményt az első tagállam területén tartózkodó gyermek esetében csak erőszak, súlyos hátránnyal való fenyegetés vagy megtévesztés esetén büntetni rendelő jogszabály – Megengedhetetlenség – Igazolás – Arányosság – Hiány
(EUMSZ 21. cikk; 2201/2003 tanácsi rendelet, (2) és (21) preambulumbekezdés)
(lásd: 24., 29–31. pont, és rendelkező rész)
Rendelkező rész
Az EUMSZ 21. cikket úgy kell értelmezni, hogy azzal ellentétes az olyan tagállami szabályozás, amelynek értelmében az a tény, hogy a szülő a gyermeke külföldre vitele céljából elveszi a gyermeket a gyermek tartózkodási helyének meghatározására jogosult eseti gyámtól, még akkor is büntetőjogi szankciókat von maga után, ha nem alkalmaznak erőszakot, súlyos hátránnyal való fenyegetést vagy megtévesztést, míg ha a gyermek az első tagállam területén tartózkodik, ugyanezen tény csak akkor büntethető, ha erőszakot, súlyos hátránnyal fenyegetést vagy megtévesztést alkalmaznak.